ai4bharat/Pralekha huggingface dataset:
நிதி அமைச்சகம்
வங்கியமைப்பில் கணினிக் குற்றங்களைத் தடுக்கும் நடவடிக்கைகள்
இந்திய ரிசர்வ் வங்கி அளித்த தகவலின் படி கிரெடிட் அட்டை, எ.டி.எம்., டெபிட் அட்டை, இன்டெர்நெட் வங்கி சேவை ஆகியவற்றில் கணினி குற்றங்கள் 4.4% அளவு உயர்வடைந்து 2014-2015ல் 13,083 ல் இருந்து 2016-2017ல் 13,653 என உயர்ந்துள்ளது தெரிய வருகிறது.
வங்கிகளுக்கான கணினிப் பாதுகாப்புக் கட்டமைப்பை இந்திய ரிசர்வ் வங்கி வெளியிட்டுள்ளது. இதன் படி கணினி பாதுகாப்புக் கொள்கையை வரைந்து நிர்வாக வாரியத்தின் ஒப்புதலைப் பெற்று வெளியிட வேண்டியது வங்கிகளுக்குக் கட்டாயமாக்கப்பட்டுள்ளது. இந்த கட்டமைப்பில் கணினி அச்சுறுத்தல்கள், இவற்றால் ஏற்படும் பாதிப்புகளை தவிர்ப்பதற்கான நடவடிக்கைகள் இடம் பெற்றிருக்க வேண்டும்.
மோசடியான கணக்குக் குறிப்புகள் அல்லது இதர பரிவர்த்தணைகளை சரிசெய்து திருத்தியமைத்தல், வாடிக்கையாளர் பாதுகாப்பை உறுதி, செய்யும் நிர்வாக வாரியம் ஒப்புதல் பெற்ற வங்கிக் கொள்கை, அனுமதி இல்லாத மின்னணு வங்கிப் பரிவர்த்தனைகளால் வாடிக்கையாளர்களுக்கு ஏற்படும் இழப்பை ஈடு செய்தல், இவற்றை எல்லாம் வங்கியின் வலைதளத்தில் முழுவிவரத்துடன் வெளியிடுதல் ஆகியவை குறித்து வங்கிகளுக்கு ரிசர்வ் வங்கி அறிவுரை வழங்கியுள்ளது. வாடிக்கையாளர் வங்கியில் புகார் கொடுத்த ஒரு மாத காலத்திற்குள் பதில் ஏதும் வரவில்லை என்றாலும் அல்லது கிடைத்த பதிலில் அவர் திருப்தி அடையவில்லை என்றாலும் வங்கிகள் ஓம்புட்ஸ்மான் திட்டத்தின்படி ஓம்புட்ஸ்மானிடம் புகார் சமர்ப்பிர்க்களாம். இந்த புகாரில் உண்மை இருப்பதாக காணப்பட்டால் வங்கிகள் இழைத்த தவறுக்காக வாடிக்கையாளருக்கு இழப்பிடாக ரூ. 20 லட்சம் வரை வழங்குவதற்கும் வாடிக்கையாளர் அனுபவித்த இன்னல்கள், மனஉளைச்சல். ஆகியவற்றுக்கு ஈடாக ரூ. 1லட்சம் வரை வழங்குவதற்கும் ஓம்புட்ஸ்மானுக்கு அதிகாரம் வழங்கப்பட்டுள்ளது.
இந்த தகவலை மத்திய நிதித்துறை இணையமைச்சர் திரு. சந்தோஷ் குமார் கங்குவார் இன்று மாநிலங்களைவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கோவிட்-19 அண்மைக்காலத் தகவல்கள்.
கோவிட்-19 பாதிப்பில் இருந்து மொத்தமாக 95,526 நோயாளிகள் குணம் அடைந்துள்ளனர்.
இந்தியாவில் தற்போது 97,581 கோவிட்-19 தொற்றுள்ள நபர்கள் உள்ளனர். அவர்கள் அனைவரும் தீவிர மருத்துவக் கண்காணிப்பில் இருக்கின்றனர். கடந்த 24 மணி நேரத்தில் 3708 கோவிட்-19 நோயாளிகள் குணம் அடைந்து உள்ளனர். இதுவரை மொத்தமாக 95,526 நோயாளிகள் கோவிட்-19இல் இருந்து குணம் அடைந்துள்ளனர். கோவிட்-19 நோயாளிகளில் குணம் அடைவோர் விகிதம் 48.07 சதவீதமாக உள்ளது. இந்தியாவில் குணம் அடைவோர் விகிதம் தொடர்ந்து அதிகரித்துக் கொண்டே வரும் நிலையில் இறப்பு விகிதம் உலகிலேயே மிகவும் குறைவாக இருக்கின்ற நாடுகளில் ஒன்றாக இந்தியா இருக்கிறது. இன்று வரை, இறப்பு விகிதம் 2.8 சதவீதமாக இருக்கிறது.
இந்தியாவின் மக்கள் தொகையும் கோவிட்-19ஆல் பெருமளவில் பாதிக்கப்பட்ட 14 நாடுகளின் மொத்த மக்கள்தொகையும் ஏறத்தாழ சம அளவில் உள்ளது. சம எண்ணிக்கையில் மக்கள்தொகை இருந்தாலும் கூட 1 ஜுன் 2020 அன்றுள்ளபடி அதிகம் பாதித்த அந்த 14 நாடுகளின் மொத்த நோயாளிகளின் எண்ணிக்கை இந்தியாவின் எண்ணிக்கையை விட 22.5 மடங்கு அதிகமாக இருக்கிறது. அதே போன்று இந்த 14 நாடுகளில் கோவிட்-19ஆல் ஏற்பட்ட மொத்த மரணம் இந்தியாவை விட 55.2 மடங்கு அதிகமாக இருக்கிறது.
இந்தச் சூழ்நிலையில் இறப்பைக் குறைப்பதற்கும் ஆரம்ப நிலையிலேயே நோயாளிகளைக் கண்டறிவதற்கும் நோயாளிகளை மருத்துவமனையில் சிகிச்சை கொடுத்து நிர்வகிப்பதற்கும் மிகுந்த கவனம் செலுத்தப்பட்டு வருகிறது. குறைவான மரணம் என்பது ஆரம்ப கட்டத்திலேயே நோயாளிகளைக் கண்டறிதல் மற்றும் நோயாளிகளுக்கான மருத்துவமனை சிகிச்சை மேலாண்மை என்ற இரண்டு செயல்உத்திகளோடு தொடர்புடையதாக இருக்கிறது
கோவிட்-19 இறப்பு குறித்து கிடைக்கக் கூடிய தகவல்களைப் பகுப்பாய்வு செய்து பார்க்கும் போது 10 சதவிகித இந்திய மக்கள் தொகையினர் தான்  கோவிட்-19 இறப்பில் 50 சதவிகித பங்கினை வகிக்கின்றனர். இந்தியாவில் ஏற்படுகின்ற 73 சதவிகித கோவிட்-19 இறப்புகள் ஏற்கனவே நோய் உள்ள நபர்களுக்குத் தான்  ஏற்படுகிறது. எனவே இத்தகைய ஆபத்துக்காரணி அதிகமாக உள்ள குழுவினர் முன்னெச்சரிக்கையுடன் பாதுகாக்கப்பட வேண்டும். அவசரத் தேவையைத் தவிர இவர்கள் அனைவரும் வீட்டிலேயே தங்கி இருக்கவேண்டும் என்று அறிவுறுத்தப்படுகிறது.
கோவிட்-19ஐ வெற்றி கொள்வதற்கான நமது போராட்டம் ஒரு மக்கள் இயக்கமாக மாற வேண்டும் – ஜன் அபியான். குடிமக்கள் #IndiaWillWin என்ற ஹேஷ்டேகைப் பயன்படுத்துமாறு கேட்டுக் கொள்ளப்படுகிறார்கள். விழிப்புணர்வு, முன்தடுப்பு முயற்சிகள் மற்றும் சரியான நேரத்தில் சிகிச்சை என்ற மூன்று நடவடிக்கைகளிலும் ஒருவருக்கொருவர் உதவி செய்து கோவிட்-19க்கு எதிராக இணைந்து போராடவும் உறுதிமொழி எடுத்துக்கொள்ளவும் கேட்டுக் கொள்ளப்படுகிறார்கள்.
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கட்ரா  - டெல்லி எக்ஸ்பிரஸ் சாலைத் திட்டப் பணிகள் தொடங்கின - 2023ல் நிறைவடையும்
கட்ரா  - டெல்லி எக்ஸ்பிரஸ் சாலைத் திட்டப் பணி தொடங்கியுள்ளது. இது 2023ஆம் ஆண்டில் நிறைவடையும். இந்தப் பணிகள் நிறைவடைந்த பிறகு கட்ராவில் இருந்து டெல்லிக்கு ஆறரை மணி நேரத்தில் சென்றுவிட முடியும். ஜம்முவில் இருந்து டெல்லியை ஆறு மணி நேரத்தில் அடைய முடியும்.
இந்தப் பணி நிறைவடைந்த பிறகு, காஷ்மீர் மக்கள் விமானம் அல்லது ரயில் மூலம் டெல்லி செல்வதற்குப் பதிலாக சாலை வழியாகவே செல்வதை விரும்புவார்கள் என்று மத்திய அமைச்சர் டாக்டர் ஜிதேந்திர சிங் இன்று புதுடெல்லியில் கூறினார். கட்ரா மற்றும் அமிர்சரஸ் புனித நகரங்களை இணைப்பதாக இந்தச் சாலை இருக்கும். வழியில் வேறு பல முக்கியமான மத வழிபாட்டுத் தலங்களையும் இந்தச் சாலை இணைக்கும் என்று அவர் தெரிவித்தார்.
M/s Feedback Consultants Ltd நிறுவனம் கருத்தறியும் ஆய்வை நடத்திய பிறகு, நிலம் கையகப்படுத்தும் பணிகள் ஏறத்தாழ முடிந்து, பணிகள் தொடங்கிவிட்டன என்று டாக்டர் ஜிதேந்திர சிங் தெரிவித்தார். ரூ.35 ஆயிரம் கோடி செலவில் அமைக்கப்படும் இந்தச் சாலை ஜம்மு காஷ்மீரில் ஜம்மு, கதுவா, பஞ்சாபில் ஜலந்தர், அமிர்தசரஸ், கபுர்தலா மற்றும் லூதியானா நகரங்களை இணைக்கும் என்றும் அமைச்சர் கூறினார்.
அதே சமயத்தில் பதன்கோட் மற்றும் ஜம்மு இடையிலான தேசிய நெடுஞ்சாலையை 4 வழிப் பாதையில் இருந்து 6 வழிப் பாதையாக மாற்றுவதற்கான பணிகளும் தொடங்கப்பட்டிருப்பதாக அவர் தெரிவித்தார். ஜம்மு, கதுவா, பதன்கோட் செல்வோருக்கு இது மிகவும் பயனுள்ளதாக இருக்கும் என்றார் அவர்.
மூன்று ஆண்டுகளில் இந்தப் பணிகளை முடிக்க திட்டமிடப் பட்டுள்ளது. அந்தப் பிராந்தியத்தில் தொழிற்சாலைகள் அமைத்தல் மற்றும் முதலீடுகளை ஈர்த்தலை ஊக்குவிப்பதற்கான முத்திரை பதிக்கும் புரட்சிகரமான திட்டங்களாக இவை இருக்கும் என்று அவர் கூறினார். கதுவா மற்றும் ஜம்மு போன்ற நகரங்களில் பொருளாதார மையங்களின் வளர்ச்சிக்கு வழிவகுப்பதாகவும் இவை இருக்கும் என்று அமைச்சர் குறிப்பிட்டார்.
அணுசக்தி அமைச்சகம்
இந்தியாவிலேயே முதன்முறையாக வாய்வழி புற்றுநோய்க்கான செலவு குறித்த ஆய்வு முடிவு வெளியீடு
உலகளவில் உயிரிழப்புகள் ஏற்படுவதற்கு புற்றுநோய் இரண்டாவது முக்கிய காரணமாக இருப்பதாகவும், சுமார் 70% புற்றுநோய் பாதிப்புகள் குறைந்த மற்றும் நடுத்தர வருமானம் ஈட்டும் நாடுகளில் ஏற்படுவதாகவும் உலக சுகாதார அமைப்பு தெரிவித்துள்ளது. இந்தியாவில் ஆண்களிடையே வாய் புற்றுநோய் அதிகரித்து வருகிறது.
இதுபற்றி டாட்டா நினைவக மையத்தின் இயக்குநர் டாக்டர் ஆர் ஏ பாத்வே கூறுகையில், “க்ளோபோகேன் புள்ளிவிவரங்களின்படி, கடந்த இரண்டு தசாப்தங்களில் மட்டும் நோயினால் புதிதாக பாதிக்கப்படுபவர்களின் எண்ணிக்கை 68% அதிகரித்து, அவசரகால மருத்துவ நிலையாக உருவாகியுள்ளது.
மேலும் மருத்துவ சேவைகளின் அணுகல் குறைந்து, நோய் குறித்த போதிய விழிப்புணர்வு இல்லாமல், முற்றிய நிலையிலேயே சிகிச்சை பெற நோயாளிகள் வருவதால் முறையான சிகிச்சை அளிப்பது கடினமாக உள்ளது”, என்று கூறினார். சுமார் 10% பேருக்கு நோய் தீவிரமடைவதால் அவர்களுக்கு முழுமையான சிகிச்சை அளிக்க இயலவில்லை.
சிகிச்சை அளிக்கப்படும் ஒரு சிலரும் தங்களது வேலையை இழந்து, தங்களது குடும்பத்தினர் மற்றும் நண்பர்களுக்கு பொருளாதார ரீதியான சுமையாக மாறுகிறார்கள். மருத்துவ காப்பீட்டால் நோயின் சிகிசைக்குத் தேவையான முழு தொகையையும் வழங்க இயலாது என்பதால் இந்த வசதியைப் பெற்றவர்களாலும் முழுவதும் பயனடைய முடியவில்லை.
இதனைக் கருத்தில் கொண்டு டாட்டா நினைவக மையத்தைச் சேர்ந்த டாக்டர் பங்கஜ் சதுர்வேதி தலைமையிலான குழுவினர், புற்றுநோயைக் குணப்படுத்துவதற்குத் தேவையான கட்டணம் தொடர்பான ஆய்வை மேற்கொண்டனர். பல தரப்பு சேவைகள் தொடர்பான தரவுகளை சேகரித்து, அதன் அடிப்படையில் மதிப்பீடுகளை ஆராய்ந்துள்ள இந்தியாவின் முதல் ஆய்வாக இது அமைந்துள்ளது.
இவ்வாறு சேகரிக்கப்பட்ட பிரம்மாண்ட தரவுகள், வாய் புற்றுநோய் சிகிச்சைக்காகத் தேவைப்படும் நேரடி மருத்துவ கட்டணங்களைத் தீர்மானித்துள்ளது.
டாட்டா நினைவக மருத்துவமனையின் ஆராய்ச்சியாளரும் இந்த ஆய்வின் முன்னணி ஆசிரியருமான டாக்டர் அர்ஜுன் சிங், நோய் முற்றிய நிலையில் உள்ள நோயாளிகளுக்கு அளிக்கப்படும் சிகிச்சைக்கான கட்டணம் , முதல் கட்ட சிகிச்சைக்குத் தேவைப்படும் கட்டணத்தைவிட  42% அதிகமானது என்று தெரிவித்தார். அதேவேளையில் சமூகப் பொருளாதார நிலை உயரும்போது ஒருவருக்கான கட்டணத்தில் சராசரியாக 11% குறைகிறது. சிடி, எம்ஆர்ஐ, பெட் முதலிய கதிரியக்கவியல் சார்ந்த சேவைகளுக்கு அதிகக் கட்டணம் என்ற வீதத்தில், மருத்துவ உபகரணங்களுக்கு 97.8% கட்டணம் பெறப்படுகிறது. தீவிர பாதிப்பு உள்ளவர்களுக்குத் தேவைப்படும் அறுவை சிகிச்சை கட்டணம், முதல் நிலை நோயாளிகளிடம் பெறப்படும் தொகையை விட 1.4 மடங்கு அதிகமாகும். அறுவை சிகிச்சையுடன் கீமோ மற்றும் கதிரியக்க சிகிச்சையுடன் சேர்த்து சராசரியாக 44.6 சதவீதத் தொகை அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1728720
----
(Visitor Counter : 215
மத்திய பணியாளர் தேர்வாணையம்
ஒருங்கிணைந்த புவி-விஞ்ஞானி தேர்வு முடிவு-2021 வெளியீடு
மத்திய பணியாளர் தேர்வாணையம், 21.02.2021ம் தேதி நடத்திய ஒருங்கிணைந்த புவி-விஞ்ஞானி தேர்வு முடிவுகள்  Examination-2021) அடிப்படையில், கீழ்கண்ட எண்களுடன் கூடிய விண்ணப்பதாரர்கள் ஒருங்கிணைந்த புவி-விஞ்ஞானி தேர்வுக்கு  Examination-2021)தகுதி பெற்றுள்ளனர். இந்த முடிவுகள் மத்திய பணியாளர் தேர்வாணையத்தின் இணையதளத்திலும் https://upsc.gov.in உள்ளது.
முதல் நிலை தேர்வில் தேர்ச்சி என்பது தற்காலிகமானது. முதல் நிலை தேர்வில் தகுதி பெற்றவர்களாக அறிவிக்கப்பட்டவர்கள், 2021 ஜூலை 17 மற்றும் 18ம் தேதிகளில் நடைபெறும் ஒருங்கிணைந்த புவி-விஞ்ஞானிகள் இறுதி தேர்வில் கலந்து கொள்ள வேண்டும்.
இதற்கான விதிமுறைகளும் ஆணையத்தின் இணையதளத்தில் உள்ளது. இறுதி தேர்வு தொடங்குவதற்கு 3 வாரங்கள் முன்பிலிருந்து, விண்ணப்பதாரர்கள் தங்கள் இ-நுழைவு சீட்டுகளை மத்தியப் பணியாளர் தேர்வாணையத்தின் இணையதளத்தில் இருந்து பதிவிறக்கம் செய்து கொள்ளலாம்.
முதல் நிலை தேர்வின் மதிப்பெண்கள் மற்றும் கட்-ஆப் மதிப்பெண்கள், இறுதி தேர்வு முடிவுகள் வெளியான பின்பு மத்தியப் பணியாளர் தேர்வாணயத்தின் இணையளத்தில் பதிவேற்றம் செய்யப்படும்.
இறுதி தேர்வை எழுதுவதற்கான மையத்தை மாற்றுவது தொடர்பான கோரிக்கைகள் எக்காரணத்தைக் கொண்டும் பரிசீலிக்கப்பட மாட்டாது.
உதவி மையம் ஒன்றை, மத்தியப் பணியாளர் தேர்வாணையம், தனது வளாகத்தில் அமைத்துள்ளது. விண்ணப்பதார்கள், தேர்வுகள் தொடர்பாக ஏதாவது தகவல் மற்றும் விளக்கம் பெற விரும்பினால், வேலை நாட்களில் காலை 10 மணி முதல் மாலை 5 மணி வரை உதவி மையத்தின் - 23388088, 23385271/23381125/23098543 தொலைப்பேசி எண்களில் தொடர்பு கொள்ளலாம்.
தேர்வு முடிவுகள் குறித்த முழு விவரத்துக்கு இங்கே கிளிக் செய்யவும்.
https://static.pib.gov.in/WriteReadData/specificdocs/documents/2021/mar/doc202132521.pdf
அறிவியல் மற்றும் தொழில்நுட்பத்துறை
புதுமைகளை புகுத்தி நாட்டின் வேகமான வளர்ச்சிக்கு தலைமை ஏற்குமாறு இளம் விஞ்ஞானிகளுக்கு டாக்டர் ஹர்ஷ் வர்தன் வலியுறுத்தல்
சமீபத்தில் நிறைவடைந்த ஷாங்காய் கூட்டுறவு அமைப்பின் இளம் விஞ்ஞானிகள் மாநாட்டில் பல்வேறு துறைகளுக்கு உதவக்கூடிய புதுமையான சிந்தனைகளை இளம் விஞ்ஞானிகள் பகிர்ந்து கொண்டார்கள்.
வேளாண்மை மற்றும் உணவு பதப்படுத்துதல்; உயிரித் தொழில்நுட்பம் மற்றும் உயிரிப் பொறியியல்; ஆராய்ச்சி மற்றும் புதுமைகளின் மூலம் கொவிட் மற்றும் இதர பெருந்தொற்றுகளை எதிர்கொள்ளுதல், சுற்றுச்சூழல் பாதுகாப்பு மற்றும் இயற்கை வள மேலாண்மை ஆகிய துறைகளில் தங்களது சிந்தனைகளை இளம் விஞ்ஞானிகள் பகிர்ந்து கொண்டனர்.
மாநாட்டை தொடங்கி வைத்து பேசிய மத்திய அறிவியல் மற்றும் தொழில்நுட்பம், புவி அறிவியல், சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன், புதுமைகளை புகுத்தி, காப்புரிமை பெற்று, உற்பத்தி செய்து, வளமடைந்து, நாட்டின் வேகமான வளர்ச்சிக்கு தலைமை ஏற்குமாறு இளம் விஞ்ஞானிகளை வலியுறுத்தினார்.
அறிவியலின் துணை கொண்டு சாதாரண மக்களின் வாழ்க்கை தரத்தை விஞ்ஞானிகள் உயர்த்த வேண்டும் என்றும், இதுவே இந்த நூற்றாண்டின் மிகப்பெரிய சவால் என்றும் அமைச்சர் கூறினார்.
புதுமையான ஆராய்ச்சி பணிகளுக்காகவும், ஷாங்காய் கூட்டுறவு அமைப்பின் உறுப்பு நாடுகளோடு அவர்கள் பணிபுரிய விரும்பும் சிந்தனைகளுக்காகவும், 22 இளம் விஞ்ஞானிகளுக்கு பாராட்டு சான்றிதழ் வழங்கப்பட்டது.
மெய்நிகர் தளத்தில் நடத்தப்பட்ட ஷாங்காய் கூட்டுறவு அமைப்பின் இளம் விஞ்ஞானிகள் மாநாட்டில் பல்வேறு நாடுகளிலிருந்து 200-க்கும் மேற்பட்டோர் கலந்து கொண்டனர்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1678026
(Visitor Counter : 114
உள்துறை அமைச்சகம்
கோவிட்-19 தொற்று எதிர்த்து போராடுவதற்கான பொது முடக்கக் கட்டுப்பாடுகளில் இருந்து விவசாயப் பொருள் சந்தைப்படுத்துதல், அங்கன்வாடி பணியாளர்கள் ஆயுஷ் போன்ற சேவைகளுக்கு விலக்கு
கோவிட்-19 தொற்று எதிர்த்து போராடுவதற்காக உள்துறை அமைச்சகத்தால் வெளியிடப்பட்ட பொதுமுடக்க நடவடிக்கைகளுக்கான ஒருங்கிணைந்த வழிகாட்டுதல்களில் இருந்து குறிப்பிட்ட சேவைகளுக்கு விலக்கு அளிப்பது குறித்து எழுப்பப்பட்ட வினாக்களுக்கு பதிலளித்து, மேற்கண்ட கட்டுப்பாடுகளில் இருந்து விலக்களிக்கப்படும் சேவைகளின் விவரங்கள் குறித்து மத்திய உள்துறை செயலாளர் மாநிலங்களுக்கு கடிதம் ஒன்றை எழுதியுள்ளார்.
பொது முடக்கக் கட்டுப்பாடுகளில் இருந்து விலக்களிக்கப்பட்டுள்ள குறிப்பிட்ட சேவைகள் குறித்து மாநிலங்களுக்கு தெரியப்படுத்தப்பட்டுள்ள விவரங்கள் விரிவாக பின்வருமாறு:விவசாயப் பொருட்களின் நேரடி சந்தைப்படுத்துதல்குழந்தைகள், பெண்கள் மற்றும் கர்ப்பிணிகளுக்கு உணவு ஊட்டச்சத்து ஆதரவு அளிக்கும் அங்கன்வாடி பணியாளர்கள்ஆயுஷ் பிரிவின் கீழ் உள்ள மருத்துவ பணிகள் மருந்து தயாரிப்பு
விலக்களிப்பட்ட பிரிவுகள் குறித்து மாநிலங்களுக்கு அனுப்பப்பட்டத் தகவலைப் பார்க்க இணையத்தை தொடர்பு கொள்ளவும்.
மத்திய அமைச்சரவை
வீட்டு உபயோக சமையல் எரிவாயு விநியோகத்தால் ஏற்படும் இழப்புகளுக்காக பொதுத்துறை எண்ணெய் விற்பனை நிறுவனங்களுக்கு ரூ.22,000 கோடி மானியம் வழங்க மத்திய அமைச்சரவை ஒப்புதல் அளித்துள்ளது
3 பொதுத்துறை எண்ணெய் விற்பனை நிறுவனங்களுக்கு ரூ.22,000 கோடி மானியம் வழங்குவது என்ற பெட்ரோலியம் மற்றும் இயற்கை எரிவாயு அமைச்சகத்தின் யோசனைக்கு பிரதமர் திரு நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டுள்ளது. இந்திய எண்ணெய்க் கழகம் , பாரத பெட்ரோலியக் கழகம் , இந்துஸ்தான் பெட்ரோலியக் கழகம்  ஆகியவற்றுக்கு இந்த மானியம் வழங்கப்படும்.
வீட்டு உபயோக சமையல் எரிவாயு விநியோகம் தடைபடாமல் நடப்பதை உறுதி செய்து, இந்தியாவில் உற்பத்திச் செய்யப்படும் பொருட்களின் கொள்முதலுக்கு ஆதரவு தந்து தற்சார்பு இந்தியா திட்டத்திற்கான உறுதிப்பாட்டை தொடர இந்த ஒப்புதல் பொதுத்துறை எண்ணெய் விற்பனை நிறுவனங்களுக்கு உதவும்.
ஐஓசிஎல், பிபிசிஎல், ஹெச்பிசிஎல் ஆகிய பொதுத்துறை எண்ணெய் விநியோக நிறுவனங்கள் மூலம் முறைப்படுத்தப்பட்ட நிலையில் வாடிக்கையாளர்களுக்கு வீட்டு உபயோக சமையல் எரிவாயு சிலிண்டர்கள் விநியோகிக்கப்படுகின்றன.
2020 ஜுன் மாதத்திலிருந்து, 2022 ஜூன் மாதம் வரையிலான காலத்தில் சர்வதேச சந்தையில் சமையல் எரிவாயு விலை சுமார் 300 சதவீதம் அதிகரித்துள்ளது. இருப்பினும், சமையல் எரிவாயு விலை வாடிக்கையாளர்களுக்கு அந்த அளவுக்கு உயர்த்தப்படவில்லை. மாறாக இந்த காலத்தில் 72 சதவீதம் மட்டுமே உயர்த்தப்பட்டுள்ளது. இதனால், எண்ணெய் விற்பனை நிறுவனங்களுக்கு கணிசமான இழப்பு ஏற்பட்டுள்ளது. இருப்பினும், நாட்டின் அத்தியாவசியமான சமையல் எரிவாயு விநியோகத்தை 3 பொதுத்துறை எண்ணெய் நிறுவனங்களும் உறுதி செய்துள்ளன.
பாதுகாப்பு அமைச்சகம்
13-வது இந்திய-வியட்நாம் ராணுவப் பாதுகாப்பு பேச்சுவார்த்தை
2021 ஜனவரி 12 அன்று நடைபெற்ற 13-வது இந்திய-வியட்நாம் ராணுவப் பாதுகாப்பு பேச்சுவார்த்தைக்கு வியட்நாம் பாதுகாப்புத் துணை அமைச்சர் மூத்த லெஃப்டினெண்ட் ஜெனரல் குயென் சி வின்ஹ்-உடன் இணைந்து இந்திய பாதுகாப்புச் செயலாளர் டாக்டர் அஜய் குமார் தலைமை தாங்கினார்.
காணொலி மூலம் நடைபெற்ற இந்தக் கலந்துரையாடலின் போது, கொவிட்-19 தடைகளுக்கு இடையேயும் இரு நாடுகளுக்கு இடையே நிலவி வரும் ராணுவ ஒத்துழைப்பு குறித்து பாதுகாப்புச் செயலாளரும், பாதுகாப்புத் துணை அமைச்சரும் திருப்தி தெரிவித்தனர்.
பிரதமர் திரு நரேந்திர மோடி, வியட்நாம் பிரதமர் மேன்மைமிகு குயென் சுவான் புக் ஆகியோருக்கிடையே 2020 டிசம்பரில் நிறைவடைந்த காணொலி மாநாட்டை ஒட்டி வகுக்கப்பட்ட செயல்திட்டத்தை குறித்த தங்களது கருத்துகளை பாதுகாப்புச் செயலாளரும், பாதுகாப்புத் துணை அமைச்சரும் பகிர்ந்து கொண்டனர். ராணுவ ஒத்துழைப்பில் புதிய விஷயங்கள் குறித்தும் ஆலோசிக்கப்பட்டது.
இரு நாடுகளுக்கிடையே வளர்ந்து வரும் ராணுவ உறவுகள் குறித்து அவர்கள் திருப்தி தெரிவித்தனர். பல்வேறு ராணுவ ஒத்துழைப்பு நடவடிக்கைகளின் முன்னேற்றத்தை ஆய்வு செய்த இரு தரப்பினரும், விரிவான யுக்தி சார்ந்த கூட்டின் கட்டமைப்பின் கீழ் ராணுவத்தினரிடையேயான ஈடுபாட்டை மேலும் மேம்படுத்துவதற்கான உறுதியை வெளிப்படுத்தினர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1687915
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 175.83 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,81,075 கொவிட் சிகிச்சை பெறுபவர்கள் 0.42%ஆக உள்ளனர்.
குணமடைந்தோர் விகிதம் தற்போது 98.38%சதவீதம்
கடந்த 24 மணி நேரத்தில் 34,226 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,21,58,510 என அதிகரித்துள்ளது.
கடந்த 24 மணி நேரத்தில் 13,405 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 1.24 சதவீதம் ஆகும்
வாராந்திர பாதிப்பு விகிதம் 1.98 சதவீதம் ஆகும்
இதுவரை மொத்தம் 76.12 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 10,84,247 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1800163
பிரதமர் அலுவலகம்
இந்த சவாலான காலங்களில் இந்தியாவின் பொருளாதாரம் நம்பிக்கையின் கலங்கரை விளக்கமாக பிரகாசிக்கிறது: பிரதமர்
இந்தியா மீதான நம்பிக்கைக்கான காரணங்கள் குறித்து மணிகன்ட்ரோல் வலைத்தளத்தின் கட்டுரைகள் மற்றும் இன்போகிராபிக்ஸ் தொகுப்பு குறித்து கருத்து தெரிவித்த பிரதமர் திரு. நரேந்திர மோடி, இந்திய பொருளாதாரத்தின் வலுவான வளர்ச்சி மற்றும் நெகிழ்ச்சியான உணர்வை மீண்டும் உறுதிப்படுத்தினார் .
பிரதமரின் டுவிட்டர் பதிவு வருமாறு:
"இந்த சவாலான காலங்களில் இந்தியாவின் பொருளாதாரம் நம்பிக்கையின் கலங்கரை விளக்கமாக பிரகாசிக்கிறது. வலுவான வளர்ச்சி மற்றும் நெகிழ்ச்சியான மனப்பான்மையுடன், எதிர்காலம் நம்பிக்கைக்குரியதாகத் தெரிகிறது. இந்த வேகத்தைத் தக்க வைத்துக் கொண்டு 140 கோடி இந்தியர்களுக்கும் செழிப்பை உறுதி செய்வோம்’’ .
நிதி அமைச்சகம்
தீபாவளியை முன்னிட்டு பெட்ரோல், டீசல் மீதான கலால் வரியைக் குறைத்துள்ளது மத்திய அரசு
பெட்ரோல், டீசல் மீதான கலால் வரி நாளை முதல் முறையே ரூ 5 மற்றும் ரூ 10 குறைக்கப்படும்
பெட்ரோல் மற்றும் டீசல் மீதான மத்திய கலால் வரியை முறையே ரூ 5 மற்றும் ரூ 10 குறைக்கும் குறிப்பிடத்தக்க முடிவை மத்திய அரசு எடுத்துள்ளது. இதன் படி நாளை முதல் பெட்ரோல், டீசல் விலைக் குறையும்.
டீசல் மீதான கலால் வரிக் குறைப்பு பெட்ரோலை விட இருமடங்காக இருக்கும். இந்திய விவசாயிகள், தங்கள் கடின உழைப்பின் மூலம், ஊரடங்கின் போதும் பொருளாதார வளர்ச்சிக்குப் பங்காற்றினர். டீசல் மீதான பெரியளவிலான கலால் வரிக் குறைப்பு வரவிருக்கும் ரபி பருவத்தில் விவசாயிகளுக்கு ஊக்கமளிக்கும்.
சமீப மாதங்களில் கச்சா எண்ணெய் விலை உலக அளவில் ஏற்றம் கண்டுள்ளது. இதன் விளைவாக, சமீப வாரங்களாக பெட்ரோல் மற்றும் டீசல் விலைகள் உள்நாட்டில் அதிகரித்து வருகின்றன. நாட்டில் எரிசக்திப் பற்றாக்குறை ஏற்படாமல் இருக்கவும், பெட்ரோல், டீசல் போன்ற பொருட்கள் நமது தேவைகளைப் பூர்த்தி செய்ய போதுமான அளவில் கிடைப்பதை உறுதி செய்யவும் மத்திய அரசு பல முயற்சிகளை மேற்கொண்டுள்ளது.
கொவிட்-19 காரணமாக ஏற்பட்ட மந்தநிலைக்குப் பிறகு இந்திய மக்களின் உழைப்பு மற்றும் திறமையின் காரணமாக இந்தியப் பொருளாதாரம் ஒரு குறிப்பிடத்தக்க திருப்பத்தைக் கண்டுள்ளது. பொருளாதாரத்தின் அனைத்துத் துறைகளும்- உற்பத்தி, சேவை அல்லது விவசாயம்- குறிப்பிடத்தக்க முன்னேற்றத்தைக் கண்டு வருகின்றன.
பொருளாதாரத்தை மேலும் மேம்படுத்தும் வகையில், டீசல் மற்றும் பெட்ரோல் மீதான கலால் வரியைக் கணிசமாக குறைக்க மத்திய அரசு முடிவு செய்துள்ளது.
பெட்ரோல் மற்றும் டீசல் மீதான கலால் வரிக் குறைப்பு, நுகர்வை அதிகரிக்கும் மற்றும் பணவீக்கத்தைக் குறைக்கும். ஏழை மற்றும் நடுத்தர மக்களுக்கு இது மிகவும் உதவிகரமாக இருக்கும். இன்றைய முடிவு ஒட்டுமொத்த பொருளாதாரச் சுழற்சியை மேலும் தூண்டும் என்று எதிர்பார்க்கப்படுகிறது.
நுகர்வோருக்கு நிவாரணம் அளிக்கும் வகையில் பெட்ரோல் மற்றும் டீசல் மீதான வாட் வரியை  மாநிலங்கள் குறைக்க வேண்டும் என்றும் வலியுறுத்தப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1769306
சாலைப் போக்குவரத்து மற்றும் நெடுஞ்சாலைத்துறை அமைச்சகம்
லடாக்கில் தேசிய நெடுஞ்சாலை 301 இன் 230 கிலோமீட்டர் நீளமுள்ள கார்கில்-சன்ஸ்கர் சாலையை மேம்படுத்துதல் மற்றும் அகலப்படுத்துதல் பணி தொடங்கப்பட்டுள்ளது என்று திரு நிதின் கட்கரி கூறினார்.
லடாக்கில் தேசிய நெடுஞ்சாலை 301 இன் முக்கிய பிரிவான 230 கிலோமீட்டர் நீளமுள்ள கார்கில்-சன்ஸ்கர் சாலையை மேம்படுத்தி அகலப்படுத்தும் பணிகள் தொடங்கப்பட்டுள்ளதாக மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி தெரிவித்துள்ளார். 8 தொகுப்புகளாகப் பிரிக்கப்பட்ட இந்த விரிவான திட்டம், பி.கே.ஜி 5 ஐ வெற்றிகரமாக முடித்துள்ளது, இந்த நிதியாண்டில் பி.கே.ஜி 6 மற்றும் 7 திட்டமிடப்பட்டுள்ளதாக அவர் தொடர்ச்சியான சமூக ஊடகப் பதிவுகளில் தெரிவித்துள்ளார். இந்த 3 தொகுப்புகள் 97.726 கி.மீ தூரத்தை உள்ளடக்கியது, இதில் 13 பெரிய பாலங்கள், 18 சிறிய பாலங்கள் மற்றும் 620 பெட்டி சிறுபாலங்கள் உள்ளன.
ஒருபுறம் ஆழமான பள்ளத்தாக்கும் மறுபுறம் செங்குத்தான மலையும் கொண்ட இந்த நிலப்பரப்பு பெரும் சவால்களை முன்வைக்கிறது என்று திரு கட்கரி கூறினார். குறைந்த தாவரங்கள் மற்றும் குறைந்த ஆக்ஸிஜன் அளவுகளால் குறிக்கப்பட்ட பிராந்தியத்தின் கடுமையான சூழல், அதன் கடுமையான குளிர் காலநிலை ஆகியவை சிரமங்களை அதிகரிக்கின்றன என்று அவர் கூறினார். பாதிப் பகுதியில் குடியிருப்பு மற்றும் நெட்வொர்க் இணைப்பு இல்லை.
இந்த அனைத்து காலநிலை சாலையும் கட்டி முடிக்கப்பட்டவுடன், துருப்புக்கள் மற்றும் கனரக பீரங்கி போக்குவரத்தை எளிதாக்கும் ஒரு முக்கியமான உள்கட்டமைப்பு சொத்தாக செயல்படும் என்று அமைச்சர் கூறினார். அதன் பாதுகாப்பு முக்கியத்துவத்திற்கு அப்பால், இந்தத் திட்டம் பொருளாதார வளர்ச்சியை ஊக்குவிக்கவும், பிராந்தியத்தில் சுற்றுலாவை ஊக்குவிக்கவும் தயாராக உள்ளது என்று அவர் மேலும் கூறினார்.
பிரதமர் திரு. நரேந்திர மோடியின் தொலைநோக்கு தலைமையின் கீழ், இந்த லட்சிய முயற்சி எல்லைப் பகுதியில் திறமையான, சிக்கலற்ற மற்றும் சுற்றுச்சூழல் நனவான இயக்கத்தை அடைவதற்கான உறுதிப்பாட்டை பிரதிபலிக்கிறது என்று திரு கட்கரி கூறினார்.
பிரதமர் அலுவலகம்
டோக்கியோ ஒலிம்பிக்ஸ் 2020 போட்டியில் வெள்ளிப் பதக்கம் வென்ற ரவி குமார் தாஹியாவிற்கு பிரதமர் வாழ்த்து
டோக்கியோ ஒலிம்பிக்ஸ் 2020 போட்டியில் வெள்ளிப் பதக்கம் வென்ற ரவி குமார் தாஹியாவிற்கு பிரதமர் திரு நரேந்திர மோடி வாழ்த்து தெரிவித்து, குறிப்பிடத்தக்க மல்யுத்த வீரர் என்று அவரைக் குறிப்பிட்டுள்ளார்.
பிரதமர் வெளியிட்டுள்ள சுட்டுரைச் செய்தியில், “ரவி குமார் தாஹியா, குறிப்பிடத்தக்க மல்யுத்த வீரர்! அவரது போராடும் ஆற்றலும், விடாமுயற்சியும் மிகச் சிறப்பாக உள்ளது. டோக்கியோ 2020 போட்டியில் வெள்ளிப் பதக்கம் வென்றதற்காக அவருக்கு வாழ்த்துகள். அவரது சாதனையால் இந்தியா மிகுந்த பெருமை கொள்கிறது”, என்று கூறியுள்ளார்.
-----
(
பிரதமர் அலுவலகம்
கேரளாவின் கொச்சியில் மெட்ரோ மற்றும் ரயில்வே தொடர்பான முன்முயற்சிகளைத் தொடங்கி வைத்து நி்கழ்த்திய உரையின் தமிழாக்கம்
கேரள ஆளுநர் திரு ஆரிஃப் முகமதுகான் அவர்களே, முதலமைச்சர் திரு பினராய் விஜயன் அவர்களே, கேரள அமைச்சர்கள் மற்றும் பிரமுகர்களே, கொச்சி நகரின் சகோதர சகோதரிகளே!
இன்று கேரளாவின் அனைத்துப் பகுதிகளும் ஓணம் பண்டிகையில் மூழ்கியிருக்கிறது. இந்த உற்சாகமான விழாவின் போது கேரளாவிற்கு ரூ.4,600 கோடிக்கும் அதிக மதிப்புள்ள போக்குவரத்துத் திட்டங்கள் பரிசளிக்கப்பட்டுள்ளன.
நண்பர்களே,
கொச்சி மெட்ரோவின் அலுவா-பலரிவட்டம் பிரிவை 2017 ஜூன் மாதத்தில் தொடங்கி வைக்கும் வாய்ப்பை நான் பெற்றிருந்ததை நினைவு கூர்கிறேன். கொச்சி மெட்ரோ முதல் கட்டத்தின் விரிவாக்கத்தை இன்று தொடங்கி வைத்துள்ளேன். மேலும், இரண்டாவது கட்டத்திற்கும் அடிக்கல் நாட்டப்பட்டுள்ளது.
கொச்சியின் இந்தத் திட்டம் ஒட்டுமொத்த தேசத்தின் நகர்ப்புற மற்றும் போக்குவரத்து வளர்ச்சிக்கு புதிய திசையை வழங்கும். கொச்சியில், ஒருங்கிணைந்த பெருநகர போக்குவரத்து ஆணையம் செயல்பாட்டுக்கு வந்துள்ளது. இந்த ஆணையம் மெட்ரோ, பேருந்து, நீர்வழித் தடங்கள் ஆகிய அனைத்து போக்குவரத்து முறைகளையும் ஒருங்கிணைக்கும்.
தலைநகரிலிருந்து மாநிலத்தின் மற்ற முக்கிய நகரங்களுக்கு மெட்ரோ வலைப்பின்னலை, மத்திய அரசு விரிவுப்படுத்தியுள்ளது. முதலாவது மெட்ரோ ரயில், நாற்பது ஆண்டுகளுக்கு முன் இயக்கப்பட்டது. இதைத் தொடர்ந்து 30 ஆண்டுகளில், நாட்டில் 250 கிலோ மீட்டருக்கும் குறைவாகவே மெட்ரோ வலைப்பின்னல் தயாரானது. ஆனால் கடந்த எட்டு ஆண்டுகளில் 500 கிலோ மீட்டருக்கும் அதிகமான புதிய வழித்தடங்கள் தயாராகி உள்ளன. ஆயிரம் கிலோ மீட்டருக்கும் அதிகமான மெட்ரோ வழித்தடப் பணிகள் நடைபெற்று வருகின்றன.
கேரளாவின், போக்குவரத்துத் தொடர்புக்கு மத்திய அரசு அதிக முக்கியத்துவம் அளிக்கிறது. கேரளாவின் வாழ்வாதாரம் என்று அழைக்கப்படும் தேசிய நெடுஞ்சாலை-66, ஆறு வழித்தடமாக மத்திய அரசால் மாற்றப்பட்டுள்ளது. இதற்கு ரூ.55,000 கோடிக்கும் மேல் செலவிடப்பட்டுள்ளது.
சமூகத்தின் மீது அக்கறையும், கவலையும் வாழ்க்கையின் பகுதியாக இருப்பது கேரள மக்களின் தனிச்சிறப்பாகும். ஒரு சில நாட்களுக்கு முன் கேரள மண்ணில் தோன்றிய அன்னை அமிர்தானந்தமயி அவர்களின் ஆசிகளை நான் பெற்றேன். அவரது கருணையால் ஹரியானாவில் அமைக்கப்பட்டுள்ள அம்ரிதா மருத்துவமனையை திறந்து வைக்கும் வாய்ப்பை நான் பெற்றேன்.
நண்பர்களே,
இத்தகைய வளர்ச்சித் திட்டங்களுக்காக உங்களுக்கு நான் மீண்டும் வாழ்த்துக்களைத் தெரிவித்துக் கொள்கிறேன். உங்கள் அனைவருக்கும் எனது இனிய ஓணம் வாழ்த்துகள்
மிக்க நன்றி
பிரதமர் அலுவலகம்
அகமதாபாத் மருத்துமனை தீ விபத்தில் ஏற்பட்ட உயிரிழப்புக்கு பிரதமர் இரங்கல்
அகமதாபாத் மருத்துவமனையில் நேரிட்ட தீ விபத்தில் ஏற்பட்ட உயிரிழப்புக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் பகிர்ந்துள்ள ட்விட்டர் பதிவில், “அகமதாபாத் மருத்துவமனையில் ஏற்பட்ட தீ விபத்தை அறிந்து துயருற்றேன். விபத்தில் இறந்தவர்களின் குடும்பத்தினருக்கு எனது இரங்கல்கள். காயமடைந்தவர்கள் விரைவில் குணமடைய வேண்டும். தற்போதைய நிலவரம் குறித்து குஜராத் முதல்வர் திரு விஜய் ரூபானியுடனும், அகமதாபாத் நகர மேயர் திருமதி பிஜால்பென் படேலுடனும் பேசினேன். அரசு நிர்வாகம், பாதிக்கப்பட்டவர்களுக்கு அனைத்து உதவிகளையும் வழங்கி வருகிறது” என்று கூறியுள்ளார்.